
Hernád Völgye és Térsége Szilárdhulladék-kezelési Önkormányzati Társulás 

3860 Encs, Petőfi út 75.

Tel/Fax: 46/385-943   E-mail: onkormanyzat@encs.hu

A Hernád Völgye és Térsége Szilárdhulladék-kezelési Önkormányzati Társulás 2013. 07. 26. és 2015. 12. 31. között valósította meg a párhuzamosan folyó KEOP 1.1.1/2F/09-11-2013- 0002 projekthez szorosan kapcsolódó KEOP 1.1.1/C/13-2013-0042 azonosító számú projekt keretében a hulladékgazdálkodási rendszerének további fejlesztését. A pályázat a Nemzeti Fejlesztési Ügynökség, Új Széchenyi Terv Környezet és Energia Operatív Program keretén belül meghirdetett - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése - tárgyú felhívás kapcsán nyert támogatást.

A projekt célja a Társulást alkotó 58 település hulladékgazdálkodási rendszerének fejlesztése kapcsán elérni, hogy a kevert települési hulladékok begyűjtése során jelentkező kapacitáshiányok megszűnjenek és a begyűjtésre kerülő elkülönítetten gyűjtött hulladékok előkezelése megtörténjen.

Az alapprojektben létesült hulladékkezelő telepen létrehozott hulladékudvar széles szolgáltatási körrel várja lakosságot, hiszen a kiegészítő projekt keretein belül beszerzésre kerültek a hulladéktároló konténerek, melyek lehetőséget biztosítanak mind a szelektíven gyűjtött hulladékok (papír, üveg, műanyag), mind az oly régóta gondot jelentő építési törmelékek, elektronikai hulladék elhelyezésére, sőt a lomok, akkumulátorok átadására is sor kerülhet.
A szerves hulladék újrahasznosítására a hulladékudvar is lehetőséget ad, de a lakossági körben történő hasznosítás érdekében a komposztálás népszerűsítése is a projektcélok közé tartozott. Lakossági körben 1000 darab házi komposztáló kerül kiosztásra, melyre igen nagy az érdeklődés főként a nagyobb (kevésbé falusias) települések esetében.
Az 58 települést érintő beruházás több, mint 42 ezer lakos számára javítja a hulladékkezeléssel kapcsolatos feltételeket. 

A gyűjtés továbbra is a megszokott szabványos edényekből ( 60, 110/120 ,1100 literes) történik, melyek nagy számban ( több, mint 14000 db) kerültek beszerzésre a projekt keretében.
A projekt keretén belül beszerzésre került kéttengelyes gyűjtőjárművek a tömörítőlapos vegyes gyűjtést teszik lehetővé, kiegészítve az alapprojektben beszerzett járművek körét.
Tekintettel arra, hogy az Encs külterületén található hulladéklerakó megtelt, így a térségben lerakási lehetőség nincs. A begyűjtött hulladék az átrakóállomáson keresztül kerül más lerakóba, engedéllyel rendelkező ártalmatlanító helyre. A szelektív gyűjtés kapcsán a gyűjtőszigeteken elhelyezett, illetve a lakosság által a hulladékudvarba beszállított hulladékot  a telephelyen bálázzák, melynek mozgatásához vált szükségessé a bálaforgató adapterrel rendelkező targonca beszerzése.
Az újrahasznosítható hulladék szétválogatását biztosítja a kiegészítő projekt keretében beszerzett mobil válogatómű.

A megvalósult beruházás a térség lakosságának kiszolgálását igyekszik a XXI. századi igényeknek megfelelően kielégíteni.

Az eszközbeszerzések a szilárdhulladék-gazdálkodási rendszer hatékony működtetéséért felelős komplett informatikai rendszerrel és egy járatoptimalizáló szoftverrel egészülnek ki.

A megvalósult beruházást a tervek szerint a Társulást alkotó önkormányzatok 100%-is tulajdonában álló Hernád-völgye és Térsége Hulladékgazdálkodási Közszolgáltató Nonprofit Kft. végzi majd a jövőben, mely garancia lehet arra, hogy a költségek nyomon követhetőek, a folyamatok átláthatóak maradnak, a jó színvonalú szolgáltatás biztosítása mellett, a lakosság számára elfogadható árak érvényesítése mellett.

A projekt finanszírozása az Európai Unió támogatásával az Európai Kohéziós Alap társfinanszírozásában valósult meg. 

Az Európai Unió és a Magyar Állam által nyújtott támogatás nettó összege: 386.928.515 Ft. 

A támogatási intenzitása: 95 % volt.  

